**Διευκρινιστική ανακοίνωση σχετικά με την προκήρυξη εισαγωγής πτυχιούχων στο Μεταπτυχιακό Πρόγραμμα Σπουδών «Κοινωνιολογία: Θεωρία, Πολιτισμός, Μετασχηματισμοί» του Τμήματος Κοινωνιολογίας της Σχολής Κοινωνικών Επιστημών του Πανεπιστημίου Κρήτης για το ακαδημαϊκό έτος 2020-2021.**

Σχετικά με την προκήρυξη εισαγωγής πτυχιούχων στο Μεταπτυχιακό Πρόγραμμα Σπουδών «Κοινωνιολογία: Θεωρία, Πολιτισμός, Μετασχηματισμοί» του Τμήματος Κοινωνιολογίας της Σχολής Κοινωνικών Επιστημών του Πανεπιστημίου Κρήτης για το ακαδημαϊκό έτος 2020-2021, και λόγω των έκτακτων υγειονομικών συνθηκών εξαιτίας της πανδημίας COVID19, διευκρινίζονται τα εξής:

Α) **Παρατείνεται** η προθεσμία υποβολής αίτησης για το Μεταπτυχιακό Πρόγραμμα «Κοινωνιολογία: Θεωρία, Πολιτισμός, Μετασχηματισμοί»μέχρι τις **15 Σεπτεμβρίου 2020.**

Β) Η διαδικασία της αξιολόγησης και της επιλογής των φοιτητών/τριών θα πραγματοποιηθεί **εξ ολοκλήρου εξ αποστάσεως**. Η διαδικασία θα περιγραφεί επακριβώς σε μεταγενέστερο μήνυμα που θα ανακοινωθεί εγκαίρως.

Γ) Ανάλογα με τις οδηγίες που θα δοθούν από τις αρμόδιες αρχές για την προφύλαξη από την τρέχουσα πανδημία COVID19, μπορεί να απαιτηθεί τα μαθήματα του ΠΜΣ να πραγματοποιηθούν **μέσω σύγχρονης εξ’ αποστάσεως τηλε-εκπαίδευσης**.